**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

 **DĖL KLAIPĖDOS MIESTO BIUDŽETINIŲ SPORTO ĮSTAIGŲ SPORTO BAZIŲ PASLAUGŲ TEIKIMO IR NAUDOJIMO TVARKOS APRAŠO PATVIRTINIMO**

1. **Projekto rengimą paskatinusios priežastys.**

Klaipėdos miesto savivaldybės administracija vertindama pokyčius dėl didėjančio poreikio naudotis sporto bazėmis ir atsižvelgdama į tai, kad sporto infrastruktūros nėra užtektinai, kad įgyvendinti visų sporto organizacijų lūkesčius, siekia pakeisti bazių naudojimo tvarkos aprašą bei numatyti visiems taikytinus kriterijus suvienodintomis sąlygomis.

Šiuo metu galiojančio aprašo pokyčius įtakojo ir nauji sporto įstatymo pakeitimai, atlikto vidaus audito išvados, kad būtų užtikrintos visiems konkurencingos sąlygos bei atlikta sporto infrastruktūros vystymo Klaipėdos mieste galimybių studija, kurioje akcentuotina vartotojų, sportuojančiųjų bei sporto bazių užimtumo poreikiai, kurie ženkliai didesni nei mieste esama sporto infrastruktūros.

Esminiai tvarkos aprašo pakeitimai: papildytos, patobulintos ar naujai apibrėžtos sąvokos, atnaujinti teisės aktų pakeitimai bei numatyti nauji vertinimo kriterijai, kuriais vadovaujantis bus suteikiama pirmumo teisė nustatyta eilės tvarka naudotis sporto bazių suteikimo paslaugomis.

**2. Parengto projekto tikslai ir uždaviniai.**

Sprendimo projekto tikslas – pakeisti ir atnaujinti Klaipėdos miesto biudžetinių sporto įstaigų sporto bazių paslaugų teikimo ir naudojimo tvarkos aprašą ir pripažinti netekusiu galios šiuo metu galiojantį.

Pagrindiniai sprendimo projekto uždaviniai:

 1. Nustatyti naujus juridiniams (fiziniams) asmenims pirmumo teise naudotis sporto bazių suteikimo paslauga kriterijus.

 2. Sudaryti visiems vienodas konkurencingas sąlygas, neišskiriant biudžetinių, viešųjų ar kito juridinio statuso sporto organizacijų, pretenduojančių patekti į biudžetinių sporto įstaigų sporto bazes fizinio aktyvumo ar sporto veikloms organizuoti/vykdyti.

 Pagal šiuo metu galiojantį tarybos sprendimą pirmumo teisė naudotis sporto bazių suteikimo paslauga suteikiama: biudžetinėms sporto įstaigoms jų pagrindinei veiklai vykdyti; viešosioms sporto įstaigoms, kurių savininkė ar dalininkė yra Klaipėdos miesto savivaldybė; sporto įstaigoms, vykdančioms pasirenkamojo vaikų ugdymo programas, finansuojamas savivaldybės sportininko krepšelio lėšomis bei vykdančioms neformaliojo vaikų švietimo programas, finansuojamas valstybės lėšomis; sporto organizacijų patvirtintoms Klaipėdos miesto sporto šakų rinktinėms; kitiems fiziniams ir juridiniams asmenims.

 Šiuo sprendimo projektu siūloma pirmumo teisė naudotis sporto bazių suteikimo paslauga šia eilės tvarka: 1) sporto organizacijoms, kurių plėtojama sporto šaka atitinka sporto bazės pritaikymą ir turimą įrangą sportinei veiklai vykdyti; 2) sporto šakų aukščiausiųjų lygų suaugusiųjų komandoms, reprezentuojančioms Klaipėdos miestą; 3) sporto šakų aukšto meistriškumo komandoms, atstovaujančioms Klaipėdos miestą Lietuvos čempionatuose; 4) sporto organizacijoms, išlaikomoms ar gaunančios finansavimą iš miesto biudžeto; 5) didžiausią sportuojančiųjų skaičių turinčios sporto organizacijos (taikoma sporto organizacijoms, plėtojančioms tą pačią sporto šaką).

1. **Kaip šiuo metu yra teisiškai reglamentuojami projekte aptarti klausimai.**

Šiuo metu aptartas klausimas yra reglamentuotas Klaipėdos miesto savivaldybės tarybos 2016 metų gruodžio 22 d. Nr. T2-299 „Dėl Klaipėdos miesto biudžetinių sporto įstaigų sporto bazių paslaugų teikimo ir naudojimo tvarko aprašo patvirtinimo“ ir Klaipėdos miesto savivaldybės tarybos 2017 metų rugsėjo 14 d. Nr. T2-219 „Dėl Klaipėdos miesto švietimo įstaigų patalpų suteikimo paslaugos ir naudojimosi stadionais (sporto aikštynais) tvarkos aprašo patvirtinimo (aktuli redakcija 2019 metų gruodžio 19 Nr. T2-374).

**4.** **Kokios numatomos naujos teisinio reglamentavimo nuostatos ir kokių rezultatų laukiama.**

 Priėmus šį sprendimą būtų sudarytos konkurencingos sąlygos visoms sporto organizacijoms naudotis sporto bazių suteikimo paslauga. Bus nustatyta, kad pirmumo teisė, pagal eiliškumą, naudotis sporto bazių suteikimo paslauga suteikiama: 1) sporto organizacijoms, kurių plėtojama sporto šaka atitinka sporto bazės pritaikymą ir turimą įrangą sportinei veiklai vykdyti; 2) sporto šakų aukščiausiųjų lygų suaugusiųjų komandoms, reprezentuojančioms Klaipėdos miestą; 3) sporto šakų aukšto meistriškumo komandoms, atstovaujančioms Klaipėdos miestą Lietuvos čempionatuose; 4) sporto organizacijoms, išlaikomoms ar gaunančios finansavimą iš miesto biudžeto; 5) didžiausią sportuojančiųjų skaičių turinčios sporto organizacijos (taikoma sporto organizacijoms, plėtojančioms tą pačią sporto šaką).

1. **Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Šio sprendimo įgyvendinimo neigiamų pasekmių nenumatoma.

1. **Jeigu sprendimui įgyvendinant reikia kitų teisės aktų, kad ir kada juos turėtų parengti, šių aktų matmenys.**

Šiam sprendimui įgyvendinti kitų teisės aktų nereikia.

**7. Kiek biudžeto lėšų pareikalaus ar leis sutaupyti projekto įgyvendinimas.**

Šis sprendimo projektas papildomų lėšų nepareikalaus.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

 Rengiant sprendimo projektą vadovautasi atlikto vidaus audito išvadomis, gautomis rekomendacijomis iš Konkurencijos tarybos, taip pat bendradarbiauta su Klaipėdos miesto biudžetinėmis sporto mokymo įstaigomis, Klaipėdos miesto Sporto taryba, nevyriausybinio sektoriaus sporto organizacijomis. Gautos pastabos buvo įvertintos.

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projektą rengė Sporto skyrius, kuris konsultavosi su biudžetinių sporto įstaigų vadovais, su Klaipėdos miesto sporto taryba, gauti jų pasiūlymai.

Sporto skyriaus vedėja Rasa Rumšienė